Odense Adresse-Contoirs Efterretninger, 1836-08-19
Jndbydelse til Sammes Benyttelse. Efterat det ved flere Leiligheder var blevet udtalt som et føleligt Savn, at der ikke udenfor Kjøbenhavn haves høiere Realskoler, i hvilke unge Mennesker, som ikke ere bestemte til Studeringer, kunne erholde den udvidede Dannelse, som vor Tids høiere. Fordringer udkræve, opvaktes hos Undertegnede den Tanke, at en saadan høiere Underviisningsanstalt uden stor Vanskelighed kunde oprettes og til megen Held bestaae i Odense. Vi traadte da sammen, meddeelte hverandre vore Tanker og tillade os herved at fremlægge for vore Medborgeres Øine et Forslag, denne Sag angaaende. Det Følgende vil vise, at Forslaget, fjernt fra alle private Øiemeed og Hensyn, ene og allene har til Hensigt at aabne den Leilighed til forøget Dannelse for Ustuderede, som ogsaa her paa Stedet endnu savnes. Jdet vi nu lagde Haand paa Arbeidet, bød menneskekjærligt Hensyn og klog Sparsommelighed at henvende Opmærksomheden paa de Dannelsesanstalter, som Odense Kjøbstad, allerede frembyder i fornævnte Henseende: A. Foruden de sædvanlige Almueskoler er ogsaa ved Borgerskolen indrettet en Realklasse, der ikke er at betragte, som en isoleret for sig bestaaende Klasse, men har sat sig i nøie Forbindelse med Almueskolerne i Almindelighed paa følgende Maade: De Drenge af Almue= og Borgerskolens øverste Klasser, der søge disse om Formiddagen, og hvis Forældre have Raad og Villie til at forunde Børnene en forøget Underviisning, møde i Realklassen om Eftermiddagen og modtage der - ikke Underviisning i de Fag, de om Formiddagen have lært i de almindelige Skoleklasser, men - Underviisning i Tydsk, Geometrie, geometrisk Tegning, Stiiløvelse, Historie, Geographi og lidt Naturlære. Paa samme Maade modtager Realklassen om Formiddagen Drengebørn af de almindelige Skolers nederste Klasser, i hvilke Eftermiddags Skolegang finder Sted. De undervises i Realkassen kun i de Fag, som de ei lære i de almindelige Skoler. Paa den Maade er en Realunderviisning paa en simpel Maade bleven forenet med den øvrige Underviisning. Ved denne Fremgangsmaade er der opnaaet den væsentlige Fordeel, at Realklassen selv har 2 Afdelinger, nemlig om Formiddagen for de mindre Drenge, om Eftermiddagen for de Større. Mange Børn have derved, efter Forældrenes Ønske, faaet heel Dags Skolegang, og dette alt for den billige Betaling 6 Rbd. om Aaret, som indkræves med 3 Mk. maanedlig eller 9 Mk. qvartaliter. Denne Indretning har vundet meget bifald og besøges saa flittigen, at man af de indkomne Skolepenge kan bestride Løn og Udgivt til Lærer og Jnventarium uden Udgivt for Skolekassen. Denne Indretning, som for 4 Aar siden foresloges og ved Commissionens Bistand realiseredes, skylder ogsaa de 3 Lærere Katechet Borch, Raben og Jørgensen sin Fremblomstren; thi da een af Borgerskolens 4 Læsestuer bruges til Realunderviisningen, besørges denne af disse 3 Lærere i de Fag, i hvilke de besidde meest Duelighed; de besørge altsaa baade denne Klasse og 2de Klasser i Borgerskolen og løse hverandre af timeviis saaledes som i lærde Skoler pleier at skee. B. Dernæst har Odense By 2 Jnstituter for Drenge, nemlig: a. Lærerne Hansens og Jensens. b. Lærer Sørensens. Ethvert af disse har circa 70 Elever, deelte i 3 a 4 Klasser. J øverste Klasse læses Tydsk, Fransk, Engelsk Stiil gjøres og Øvelse i at tale finder Sted; Dansk med Retskrivning og Stiiløvelse, Historie og Geographi, Geometri, Arithmetik, Skrivning, Tegning, Naturhistorie, Gymnastik m. m. læres i disse Jnstituter, der besøges af Børn af alle Stænder. Betalingen stiger her fra 24 Rbd. til 36 Rbd. om Aaret. Vi have troet, at disse locale Fordele, som Odense allerede besidder, ei bør oversees eller lades ubenyttede; det vil saaledes sees, at Odense ikke trænger til en Realunderviisning for lavere Klasser, efterdi denne allerede haves, og Erfaringen har viist, at den ved sig selv kan bestaae. Men hvad her saaledes trænges til er en udvidet Realunderviisning, der endnu stiller sig paa et høiere Standpunct end de 2 ommeldte Jnstituters øverste Klasser, saa at unge Mennesker indtil 17 a 18 Aar kunde vedblive at erhverve den høiere Dannelse, Nutiden kræver. Dersom det maa være tilladt at kalde den høiere Realanstalt et Lyeæum, saa vilman snart indsee, at Lycæet fremtræder i samme Forhold til de existerende Jnstituter og privat Underviste, i hvilket i forrige Tider Gymnasierne stode til de lærde Skoler og privat Dimitterede; men for strax at lede Tanken paa Jkke studerede have vi valgt Navnet: Lycæum. Det vil være klart, hvorfor vi have meent, at den høiere Realunderviisning i Odense er bedre tjent med et Lycæumend med en Skole med mange Klasser, hvor Børnene kunne begynde i en Alder af 8 a 9 Aar. Man maa nemlig betænke at jo flere Klasser der gives, desto større blive ogsaa Bekostningerne, desto vanskeligere er Planen at udføre. Dog kunde en By være saa liden, og forud saa slet forsynet med lavere Realunderviisning, at Medtagelsen af lavere Klasser blev nødvendig; men dette finder, som viist, aldeles ikke Sted i Odense, som just, med Hensyn paa den lavere Realunderviisning, er godt forsynet. Vilde nu Lycæet selv have lavere Klasser, greb det til liden eller ingen Nytte forstyrrende ind i de allerede bestaaende reale Jnstituter; disses Bestyrere maatte, for deres egen Subsistents's Skyld, vove en Kamp mod den nye Rivalinde, og der vilde høre Meget til, under saadanne Omstændigheder, at sikkre den nye Anstalt almindelig Velvillie og Fremgang, men fremtræder den som et Lyecum, saa stiller dette sig saa høit, at dets Virksomhed først begynder, hvor de andre Jnstituter ender; her opstaaer ingen Rivning eller Kamp; tvertimod vil Samvirken hermed med en vis Nødvendighed indtræde, idet Jnstituterne nu stræbe at bringe deres Elever saavidt, at de Elever, som ville gaae over til Lycket, kunne have de Forkundskaber, som der til Optagelse i Samme fordres. Hvis man da for det Første vil indrømme, at det Locale, i Odense er saa fordeelagtigt, at der til den høiere Underviisnings Fremme her kun behøves et Lycæum, saa bliver dettes Jndretning dernæst at overveie. Den af Undertegnede fattede Plan bestaaer i Følgende: Der bliver at leie eller forskaffe et Locale, der, foruden 2 a 3 rummelige Værelser til Læsestuer, indeholder et Kammer til Bevarelse af Jnventarium m. m. samt om muligt paa samme Sted Beboelsesleilighed til den øverste Lærer, der tillige er Lycæets Jnspector. Lycæet bestaaer for det Første af 2 Klasser; hvert Cursus i Samme er bestemt til 1 1/2 Aar. Jøvrigt maa det indrømmes, at en Jnddeeling i 3 Klasser, hver bestemt til et Cursus af eet Aar, er fordeelagtigere for Underviisningens Fremme, medens dertil paa den anden Side fordres et forøget Antal af Lærere og et udvidet Locale. Det vil derfor beroe paa Lycæets talrige Benyttelse, hvorvidt en Jnddeling i 3 Klasser med Tiden vil kunne iværksættes. J Regelen maae de som optages i Samme, ikke være meget yngre end 14 Aar og blive at underkaste en præliminær Exammen til Forviisning om, at de have de fornødne Forkundskaber. Naturligviis optages Elever ei blot fra Jnstituter, men ogsaa saadanne, som ved privat Underviisning have erhvervet sig de fornødne Forkundskaber, og vi tænke, at Lycket vil være velkomment ogsaa for alle saadanne unge Mennesker, som, uden at ville gaae over til en bestemt Stand, dog ville erhverve sig de til almindelig Dannelse fornødne Kundskaber. Hensigten af Lycæet er derfor deels at give unge Mennesker en høiere Dannelse i Almindelighed, deels ogsaa saavidt muligt at tage Hensyn til deres Anbringelse i de forskjellige Leveveie udenfor den studerende Stand; derfor have vi antaget, at følgende Fag bør læres: 1) Sprogene: Tydsk, Fransk, Engelsk, hvilke det bør drives til baade at skrive og tale, for end meere at bevirke det Sidste, vil man stræbe at faae adskillige Discipliner, f. Ex. Historie og Geographie foredragne, i et fremmedt Sprog i øverste Klasse.